
Konkursi väljakuulutamine Narva Lasteaia Cipollino
direktori vaba ametikoha täitmiseks

1. Asjaolud ja menetluse käik
Narva Lasteaed Cipollino on koolieast noorematele lastele hoidu ja alushariduse omandamist võimaldav õppeasutus. Narva Lasteaed Cipollino on Narva Linnavalitsuse Kultuuriosakonna hallatav asutus. Narva Lasteaia Cipollino direktori ametikoht on vaba ja direktori ülesandeid täidab lasteaia logopeed.

Direktori vaba ametikoha täitmiseks korraldatakse koolieelse lasteasutuse seaduse § 21 lg 5 kohaselt avalik konkurss. Narva Linnavalitsus kehtestas 13.11.2013. a määruse nr 38 „Konkursi läbiviimise kord üldhariduskooli direktori, koolieelse lasteasutuse direktori ja huvikooli direktori vaba ametikoha täitmiseks“, millega on kehtestatud ka Narva linna hallatava koolieelse lasteasutuse direktori vaba ametikoha täitmiseks korraldatava avaliku konkursi läbiviimise kord.
Konkursiteade konkursi valjakuulutamise kohta avaldatakse Narva linna veebilehel ja vähemalt ühes üleriigilise levikuga perioodilises valjaandes. Konkursiteade tehakse avalikuks vähemalt kaks nädalat enne konkursil osalemise taotluse esitamise tähtaega, et konkursil osalejal oleks alates konkursiteate avaldamise päevast taotluse esitamiseks aega vähemalt kaks nädalat.

2. Õiguslik alus

2.1 Koolieelse lasteasutuse seaduse § 21 lõike 5 kohaselt direktori vaba ametikoha täitmiseks korraldatakse avalik konkurss. Konkursi kuulutab välja ja selle läbiviimise korra kehtestab valla- või linnavalitsus. Konkursi võitnud isiku kinnitab ametisse valla- või linnavalitsus.
2.2 Narva Linnavalitsuse 13.11.2013. a määruse nr 38 „Konkursi läbiviimise kord üldhariduskooli direktori, koolieelse lasteasutuse direktori ja huvikooli direktori vaba ametikoha täitmiseks“ § 1 lõike 2 kohaselt konkursi kuulutab välja Narva Linnavalitsus.
3. Otsus


3.1 Kuulutada välja konkurss Narva Lasteaia Cipollino direktori vaba ametikoha täitmiseks.
3.2 Narva Linnavalitsuse Kultuuriosakonnal koostada konkursiteade ja korraldada konkursiteate avaldamine.
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.2 Korraldus jõustub seadusega  sätestatud korras.

